L 45/1544
Europos Sąjungos oficialusis leidinys
LT
2022 2 24
KOMISIJA PARENGIAMIEJI VEIKSMAI
PA 03 — SKYRIUS BENDROJI RINKA (tęsinys) PA 03 22
(tęsinys)
PA 03 22 01
(tęsinys) Indėlis į Sąjungos teisės aktus: — Parengiamieji veiksmai labai prisidės prie Europos žaliojo kurso ir padėtų siekti jo tikslų mažinti išmetamą ŠESD kiekį statybų sektoriuje. — Šie parengiamieji veiksmai bus įtraukti į iniciatyvos „Renovacijos banga“ punktą „Su viso gyvavimo ciklo eksploataciniais rodikliais susijusių 2050 m. veiksmų gairių, kurių tikslas – sumažinti pastatų sektoriuje išmetamą anglies dioksido kiekį, rengimas ir pažangos atliekant nacionalines lyginamąsias analizes darymas su valstybėmis narėmis“, kuris turi būti parengtas iki 2023 m. — Šių parengiamųjų veiksmų rezultatai bus naudingi svarstant Statybos produktų reglamentą, Atliekų pagrindų direktyvą ir Pastatų energinio naudingumo direktyvą. — Ateityje būtų galima parengti naujus teisės aktus, skirtus konkrečiai Sąjungos pastatų per visą gyvavimo ciklą išmetamam teršalų kiekiui reglamentuoti.
PA 03 22 02
Parengiamieji veiksmai – Automatizuotam kiaulių uodegų ilgio ir uodegų sužalojimų matavimui skerdimo linijoje skirtos sistemos sukūrimas Duomenys (Diferencijuoti asignavimai) 2022 m. asignavimai Įsipareigojimai
1 500 000
2021 m. asignavimai
Mokėjimai
Įsipareigojimai
Mokėjimai
2020 m. vykdymas Įsipareigojimai
Mokėjimai
375 000
Paaiškinimai Nepaisant didelių Komisijos ir Parlamento pastangų skleisti informaciją ir geriausią praktiką siekiant, kad kiaulių uodegos išliktų sveikos, daugumoje valstybių narių kiaulių uodegos vis dar karpomos, taip pažeidžiant 2008 m. gruodžio 18 d.
Tarybos direktyvą 2008/120/EB, nustatančią būtiniausius kiaulių apsaugos standartus (OL L 47, 2009 2 18, p. 5) (Kiaulių direktyva).
Siekiant daryti pažangą Kiaulių direktyvos nuostatų laikymosi srityje, itin svarbu patikimai ir ekonomiškai efektyviai stebėti uodegų karpymo ir uodegų sužalojimo mastą visose kiaulių fermose.
Tokie duomenys bus nepaprastai svarbūs konsultavimo, lyginamosios analizės ir galbūt vykdymo užtikrinimo tikslais.
Automatinis kiaulių uodegų ilgio ir sužalojimų nustatymas skerdyklose yra daug žadanti priemonė siekiant vienodai ir sąžiningai stebėti uodegų būklę skerdyklose ir valstybėse narėse.
Keletas skerdyklų ir valstybių narių norėtų taikyti automatizuotas skerdžiamų kiaulių uodegų ilgiui ir sužalojimams įvertinti skirtas sistemas, tačiau investicijų grąža iki šiol buvo laikoma nepakankamai didele, visų pirma todėl, kad nėra sistemos, kuri būti parengta taikyti komerciniais tikslais.
Šiuos parengiamuosius veiksmus sudarys bendros valstybių narių tyrėjų, vyriausybių, pramonės partnerių ir NVO pastangos sukurti patvirtintą, suderintą ir sąžiningą uodegų ilgio ir sužalojimų vertinimo sistemą, kurią taikant būtų automatiškai matuojami sužalojimai skerdykloje.
Juos sudarys šie darbų paketai: a) remiantis skerdyklose, kurioms būdingos skirtingos sąlygos ir uodegų karpymo mastas, kameromis filmuotos medžiagos analize sukurti, kalibruoti ir išbandyti automatizuotą sistemą; b) sukurti programinę įrangą, kad sistema būtų prijungta prie dalyvaujančių skerdyklų IRT sistemos, ir duomenis automatiškai paversti ataskaitomis; c) patvirtinti sistemą ir palyginti rezultatus su kitais duomenų šaltiniais, pvz., apmokytų vertintojų atliktais vizualiais vertinimais; d) įvertinti sistemos funkcionalumą ir poveikį (įskaitant išlaidas) aptariant rezultatus su atitinkamais suinteresuotaisiais subjektais ir e) išbandyti sistemą praktiškai, pirmiausia kaip pagalbą ūkininkams, kad jie patobulintų savo ūkių valdymą, siekiant užkirsti kelią uodegų kandžiojimui ir išvengti reguliaraus uodegų karpymo.